આનંદદાયક વાત એ છે કે ભા.જ.પે તેનાં ચુંટણી ઘોષણાપત્ર -૨૦૧૪ માં વચન આપ્યું છે કે “ભારત એ અન્ય દેશોમાં પ્રસાડિત હિંદુઓ માટે પ્રાકૃતિક ઘર સમાન બની રહેશે અને આવા આશ્રિતોનું ભારતમાં સ્વાગત થતું રહેશે.” તેના અનુસંધાનમાં, કેન્દ્ર સરકારે નાગરિકતા અધિનિયમમાં સુધારો કરવા માટે 2016 માં લોકસભામાં એક ખરડો રજૂ કર્યો હતો, જેને સંસદ ની ચયન સમિતિને સોપવામાં આવ્યો હતો અને તે આજે પણ લંબિત છે.ખરડાના વર્તમાન સ્વરૂપમાં થોડી અડચણો છે. પ્રથમ અડચણ એ છે કે આ ખરડામાં ફક્ત અફઘાનિસ્તાન ,પાકિસ્તાન અને બંગલા દેશોમાં પ્રસાડિત લઘુમતિઓનોજ સમાવેશ થયો છે,જ્યારેકે એમાં કોઈ પણ રાષ્ટ્રમાં પ્રસાડિત ભારતીય મૂળ ધર્મો ના અનુયાયીઓનો સમાવેશ થવો જોઈએ. બીજી અડચણ એ છે કે આ ખરડામાં ખ્રિસ્તી ધર્મના અનુયાયીઓ નો સમાવેશ કરવાની જરૂર નથી કારણ ભારત ખ્રિસ્તીઓ માટે પ્રાકૃતિક ઘર સમાન નથી જયારે હિંદુ,બૌધ ,જૈન કે શીખ જેવા ભારતીય મૂળ ધર્મો ના અનુયાયીઓ માટે પ્રાકૃતિક ઘર સમાન છે . વધુમાં ,વિશ્વમાં ૧૦૦ થી વધુ ખ્રિસ્તી દેશ છે ,જ્યાં ખ્રિસ્તીઓ આશરો લઇ શકે છે.ત્રીજી અડચણ એ છે કે બંધારણમાં આવા ખરડાને લગતી કોઈ જોગવાઈ નથી કે જેના આધારે આ ખરડો ઘડી શકાય અને તેનાં અભાવમાં આ ખરડાની માન્યતાને પડકાર્ર્વામાં આવશે જે મહદઅંશે સાચું છે.એટલેજ આ પ્રકારનો ખરડો પારિત કરતાં પહેલા બંધારણ માં સુધારો કરી આ માટેની યોગ્ય જોગવાઈ કરવી જરૂરી છે.ચોથું એ કે ઉત્તર-પૂર્વ ભારતના લોકોમાં આ ખરડા સામે થોડો વિરોધ છે.આ લોકોની ગેરસમજને દુર કરવા કેન્દ્ર સરકારે ઉત્તર-પૂર્વ ના લોકોને એ ખાત્રી આપવી જરૂરી છે કે પ્રતાડિત હિંદુ,બૌધ ,જૈન કે શીખોને નાગરિકતા આપ્યા પછી તેમને ઉતર-પૂર્વ સિવાયના ભારતના અન્ય સ્થળે સ્થાયી થવા પ્રોત્સાહિત કરાશે.આથી જો અડચણો યુક્ત આ ખરડાને તેનાં વર્તમાન સ્વરૂપમાં મંજુરી મળશે તો ટાળી શકાય એવા સંઘર્ષો અને મુકદમાઓનો ભોગ બનશે જેનાથી પાકિસ્તાન અને બાંગ્લાદેશ વગેરે થી આવેલ અને ખૂબજ ત્રાસ ભોગવી રહેલ લાખો હિંદુઓ,બૌધ ,જૈન અને શીખ આશ્રીતો માટે સહાયક નહિ રહે.